Taalgebruik: afsper of versper?Argieffoto (Foto: lonepige, Pixabay) Die polisie sal die gebou of gebied afsper [NIE: afkordon/versper] deur dit met linte, toue of lemmetjiesdraad toe te span. Hindernisse soos voertuigwrakke of ontwortelde bome kan ŉ straat versper sodat niemand kan verbykom nie OOK: ŉ Blokkade word in ŉ oorlog, teen ŉ hawe of die hele kus van ŉ land ingestel deurdat toegang afgesluit word, en dit kan later opgehef word. Deesdae word blokkade al hoe meer gebruik waar die verkeers- of gewone polisie voertuie voorkeer en soms deursoek (Engels: road block). Die polisie rig ŉ padblokkade/padversperring op, en bome wat in ŉ storm omgeval het en dwarsoor die pad lê, is versperrings. Dreunstroke en spoedboggels/spoedbulte in strate of op paaie is bedoel om motoriste stadiger te laat ry, en is nie versperrings nie. versper: afsluit/toemaak deur iets in die pad te sit; toegang keer/verhinder/belet: ŉ pad met brandende bande en stukke beton versper (ook figuurlik) Diskriminasie het al baie mense se loopbaanmoontlikhede versper afsper: deur ŉ versperring afsny/afsonder: ŉ plek afsper vir die hoë gaste Hierdie brokkie is gepubliseer in die boek: Skryf Afrikaans van A tot Z Uitgewer: Pharos Prys: R425-00* * Prys onderhewig aan verandering